EkBass/fiwiki-20250220-pages-articles huggingface dataset:
Minyadit

Minyadit olivat kreikkalaisessa mytologiassa Minyaan tyttäriä. Heidän kohtalostaan on olemassa neljä erilaista kertomusta, ja heidän nimikseen mainitaan näissä Alkathoe, Arsippe (tai Arsinoe) ja Leukippe. == Plutarkhoksen versio == Minyadit kieltäytyivät palvomasta Dionysosta, joka rankaisi heitä hulluudella. Minyadit valtasi ihmislihan himo, ja he vetivät arpaa siitä, kenen lapsen söisivät. Arpa osui Leukippeen ja hänen poikaansa Hippasokseen. == Antonius Liberaliksen versio == Minyadit nuhtelivat muita naisia, jotka liittyivät mainadeihin. Dionysos ilmestyi heille nuorena tyttönä ja kannusti heitä kunnioittamaan jumalan kulttia, mutta kun nämä eivät välittäneet hänen sanoistaan, hän muuttui häräksi, leijonaksi ja leopardiksi. Menetettyään järkensä näiden ja muiden kauheiden tapahtumien takia minyadit arpoivat ja repivät kappaleiksi Leukippen pojan Hippasoksen. Tämän jälkeen he liittyivät mainadeihin, mutta Hermes muutti heidän linnuiksi.Antoninus Liberalis: Muodonmuutoksia 10. == Ovidiuksen versio == Minyadit kielsivät Dionysoksen olevan Zeuksen poika ja kieltäytyivät osallistumasta bakkanaaleihin. Sen sijaan he kehräsivät villaa ja kertoivat tarinoita toisilleen aikansa kuluksi.Ovidius: Muodonmuutoksia iv, 1–54 (engl. käännös). Tarinoiden loputtua jumalat muuttivat heidät lepakoiksi.Ovidius: Muodonmuutoksia iv, 389–415 (engl. käännös). == Aelianuksen versio == Minyadit kieltäytyivät osallistumasta jumalaiseen villitykseen muiden naisten kanssa ja kapinoivat Dionysoksen kunniaksi esitettävää tanssia vastaan, koska rakastivat aviomiehiään. Niinpä he pysyivät kangaspuidensa ääressä Pallas Athenen, käsitöiden jumalattaren, kunniaksi. Heidän istuessaan ja työskennellessään viiniköynnökset alkoivat kasvaa kangaspuiden ympärillä ja käärmeet tekivät pesän villakoreihin. Viiniä ja maitoa alkoi tihkua katosta, mutta he kieltäytyivät yhä palvomasta jumalaa. Tämän jälkeen he järkensä menettäneinä paloittelivat kappaleiksi Leukippen pienen pojan ja lähtivät liittyäkseen mainadeihin. Koska he olivat murhan tahraamia, mainadit ajoivat heitä kuitenkin takaa ja minyadit muuttuivat korpiksi, pöllöksi ja lepakoksi.Claudius Aelianus: Varia Historia iii. 42 (engl. käännös). == Lähteet == Luokka:Kreikkalaisen mytologian muodonmuutokset
Ostafjevon kansainvälinen lentoasema

Ostafjevon kansainvälinen lentoasema tai Ostafjevon lentotukikohta (; kansallinen lentopaikka-tunnus: УУМО ja ЬУМО; ICAO: UUMO; IATA: OSF) on "B-luokan" kansainvälinen lentoasema Moskovan kaupungin etelälaidalla Južnoje Butovon kaupunginosassa. Lentoasemalle on noin 32 kilometriä Moskovan keskustasta ja 12 kilometriä Moskovan kehätieltä. Lentoasema avattiin siviilikäyttöön vuonna 2000. Paikalla oli vuodesta 1942 (tai 1934) toiminut sotilaslentokenttä. Lentoaseman omistava Gazpromavia on Gazpromin tytäryhtiö. Lentoasema palvelee nykyään yhteiskäyttöisesti sekä liikelentoja ja Venäjän puolustusministeriön tarpeita. Kenttä on kuulunut Pohjoisen laivaston tukikohtiin. Sitä on käytetty ainakin sotilasrahtiliikenteeseen. == Kuvia== Ostafevo.jpg|Liikelentoterminaali. Яковлев Як-42 4520422708018, Москва - Остафьево RP24089.jpg|Jakolev Jak-42 (2010). 14 Yellow AN12(PS) Russian Navy Air Force OSF UUMO (32784982824).jpg|Venäjän laivaston kuljetuskone (2017). == Katso myös == * Domodedovon kansainvälinen lentoasema * Šeremetjevon kansainvälinen lentoasema ==Lähteet== == Aiheesta muualla == *Lentoaseman kotisivu Luokka:Moskovan lentoasemat Luokka:Venäjän ilmavoimien lentokentät‎
Ohjaspenta

Ohjaspenta (Scolopsis frenatus) on pentoihin kuuluva kala. == Koko ja ulkonäkö == Ohjaspenta kasvaa noin 20 cm pitkäksi. Sen vartalo on pitkittäissuunnassa keltamustaraitainen.Tropicalfish.at (myös kuva) == Alkuperä == Ohjaspenta elää luonnossa indopasifisella merialueella. == Käyttäytyminen == Ohjaspenta on rauhallinen ja seuloo pohjahiekasta äyriäisiä ja matoja ruoakseen.Seaprovisions.com (myös kuva) == Ravinto == Ohjaspennat syövät lihapitoista ruokaa. == Lähteet == ==Aiheesta muualla== * Luokka:Meriakvaariokalat Luokka:Välskärikalat
Bantuhallinnon laki

Bantuhallinnon laki () oli Etelä-Afrikassa vuonna 1951 säädetty laki, jolla maan perustettiin heimoreservaatteihin alkeellinen itsehallinto. Laki oli osa maassa vuonna 1948 aloitettua apartheid-järjestelmää. Laki lakkautti aikaisemmin kaupunkialueilla olleet alkuasukasedustajien neuvostot, jotka olivat olleet ainoa afrikkalaisten edustuksellinen elin, ja korvasi ne hallituksen nimittämien heimopäälliköiden hierarkkisella järjestelmällä., == Lähteet == Luokka:Apartheid Luokka:Etelä-Afrikan laki
Kalkkisaha-ahven

Kalkkisaha-ahven (Serranus tortugarum) on saha-ahventen alaheimoon kuuluva pienikokoinen kalalaji. == Koko ja ulkonäkö == Kalkkisaha-ahven kasvaa jää noin 7 cm pitkäksi. Sen selkä on ruskea-siniraitainen, kylki sininen ja vatsapuoli vaalea.Meerwasserlexicon (myös kuva) == Alkuperä == Kalkkisaha- ahven elää luonnossa Karibialla. == Käyttäytyminen == Kalkkisaha-ahven viihtyy parhaiten akvaariossa, jossa on pakopaikkoja ja muut kalat ovat rauhallisia, mutta se ei kuitenkaan ole erityisen piileskelevä laji. Se viettää tyypillisesti aikaansa uiskentelemalla melko pienellä alueella joko lähellä pohjaa tai ylempänä avovedessä. Kalkkisaha-ahvenia kannattaa hankkia muutaman yksilön parvi, ja tuoda ne kaikki akvaarioon yhtaikaa. Ne muodostavat nokkimisjärjestyksen koon perusteella. == Ravinto == Kalkkisaha-ahvenet syövät lihapitoista ruokaa, isoimmat yksilöt myös rapuja. == Lähteet == ==Aiheesta muualla== * Luokka:Meriakvaariokalat Luokka:Saha-ahvenet
Subakuutti sklerosoiva panenkefaliitti

Subakuutti sklerosoiva panenkefaliitti eli SSPE on krooninen, etenevä aivojen yleistulehdus, johon sairastuvat ensisijaisesti lapset, nuoret ja nuoret aikuiset. Se on harvinainen mutta vaarallinen tuhkarokon jälkitauti, jota myös Suomessa havaittiin ennen rokotusohjelmaa tavallisesti vähintään yksi tapaus vuosittain.http://www.ktl.fi/portal/suomi/julkaisut/kansanterveyslehti/lehdet_2005/1_2005/mpr- taudit_vai_rokotus__riskit_puntarissa/ Yleensä SSPE puhkeaa vasta vuosien kuluttua tuhkarokosta. Aivorappeuman oireisiin kuuluvat äkilliset persoonallisuuden muutokset, kouristukset, lihasten pakkoliikkeet, ataksia, näköhäiriöt (joskus sokeus), valonarkuus, spastisuus ja kooma. Hoitamattomana sairaus saattaa pahimmillaan johtaa kuolemaan alle vuodessa oireiden alkamisesta, mutta osalla potilaista eteneminen on huomattavasti hitaampaa. SSPE kuvattiin ensimmäistä kertaa 1900-luvun alussa. Komplikaatioon ei ilmeisesti liity perinnöllisyyttä, eikä ole varmaa, mikä aiheuttaa sen puhkeamisen yhdellä tietyllä ihmisellä.http://www.ich.ucl.ac.uk/factsheets/families/F050313/index.html Länsimaissa sairaus on nykyään hyvin harvinainen. == Lähteet == Luokka:Neurologiset sairaudet de:Masern#Subakute sklerosierende Panenzephalitis
Tupakkasaha-ahven

Tupakkasaha-ahven (Serranus tabacarius) on meriahveniin kuuluva kalalaji. == Koko ja ulkonäkö == Tupakkasaha-ahven kasvaa noin 18 cm pitkäksi. Vatsapuoli on vaaleanharmaa, selässä musta-hopea kuvio ja kyljessä niiden välissä oranssi raita.Reeflex (myös kuva) == Alkuperä == Tupakkasaha-ahven elää luonnossa Karibialla. == Käyttäytyminen == Tupakkasaha-ahven on aggressiivinen ja kiusaa helposti äyriäisiä ja pieniä kaloja kuten vuokkokaloja ja luikeroita. Siksi sitä ei pidä laittaa liian pieneen altaaseen. On myös hyvä hankkia tupakkasaha-ahven yhtä aikaa muiden kalojen kanssa, jotta se ei ehdi muodostaa reviiriä. == Ravinto == Tupakkasaha-ahvenet syövät lihapitoista ruokaa. == Lähteet == == Aiheesta muualla == * Luokka:Meriakvaariokalat Luokka:Saha- ahvenet
Lyhtymeriahven

Lyhtymeriahven (Serranus baldwini) on meriahveniin kuuluva kala. == Koko ja ulkonäkö == Lyhtymeriahven jää noin 7 cm pitkäksi. Sen etuosa on punasävyinen, pyrstöpuoli vaalea ja pyrstön tyvessä on rivi mustia pisteitä.Saltwaterfish.com (myös kuva) == Alkuperä == Lyhtymeriahven elää luonnossa Karibialla. == Käyttäytyminen == Lyhtymeriahven on aggressiivinen ja kiusaa äyriäisiä ja itseään pienempiä kaloja kuten tokkoja. Se viihtyy pienissä koloissa ja saattaa vaania ruokaa myös akvaarion pohjalla makaillen. Jos näitä haluaa pitää useampia samassa altaassa, on reviirikiistojen ehkäisemiseksi kaikki hankittava yhtaikaa.Live Aquaria == Ravinto == Lyhtymeriahvenet syövät lihapitoista ruokaa. == Lähteet == ==Aiheesta muualla== * *ITIS: Serranus baldwini Luokka:Meriakvaariokalat Luokka:Saha- ahvenet
Kapkaupungin yliopisto

Kapkaupungin yliopisto (; UCT) on julkinen yliopisto Kapkaupungissa, Etelä- Afrikan Länsi-Kapissa. Se perustettiin 1. lokakuuta vuonna 1829 South African Collegena ja on siten Etelä-Afrikan vanhin yliopisto. Yliopisto on yksi Afrikan johtavista opetus- ja tutkimusinstituutioista. Vuonna 2016 yliopistossa opiskeli 29 074 opiskelijaa. Henkilökuntaan kuului 4 542 ihmistä. Vuonna 2017 kansainvälinen Shanghain Jiao Tong -yliopiston ARWU- yliopistoranking luokitteli UCT:n sijaluokkaan 301–400 maailmassa. Se oli tässä vertailussa maansa ja koko Afrikan toiseksi arvostetuin yliopisto Witwatersrandin yliopiston jälkeen. THE-yliopistoranking puolestaan luokitteli Kapkaupungin yliopiston vuoden 2018 listallaan ensimmäiselle sijalle Afrikassa ja sijalle 171 maailmassa. == Lähteet == == Aiheesta muualla == Luokka:Etelä- Afrikan yliopistot ja korkeakoulut Luokka:Kapkaupunki Luokka:Seulonnan keskeiset artikkelit
Leibnitz

Leibnitz on kaupunki Itävallassa Steiermarkin osavaltiossa. Leibnitz sijaitsee Steiermarkin eteläosassa lähellä Slovenian rajaa. Se on osa samannimistä piiriä. Kaupungin pinta-ala on 23,5 neliökilometriä. Murjoki virtaa heti keskustan itäpuolella. Leibnitzin asukasluku oli vuoden 2019 arvion mukaan 12 374 asukasta. Ulkomaalaisten osuus väestöstä oli vuoden 2001 tilastossa 6,9 prosenttiaLandesstatistik Steiermark: Leibnitz (Excel-tiedosto) . Itävallan etelärata kulkee Leibnitzin halki, ja Grazin ja Mariborin väliset Intercity- junat pysähtyvät siellä. ==Lähteet== ==Aiheesta muualla== *Stadtgemeinde Leibnitz Luokka:Steiermarkin kaupungit
Carmen Amaya

Carmen Amaya (2. marraskuuta 1913 – 19. marraskuuta 1963) oli kansainvälisesti kuuluisa romanitaustainen espanjalainen flamencotanssija. Hän tanssi lapsesta saakka, teki ensiesiintymisensä Pariisissa 1929 ja muutti Yhdysvaltoihin 1936. Hän esiintyi Valkoisessa talossa sekä Franklin Rooseveltille 1944 että Harry S. Trumanille 1953. Hänen uransa jäi traagisella tavalla kesken hänen kuollessa munuaistautiin Begurissa vain 50-vuotiaana. Hänet on haudattu kotikaupunkiinsa Barcelonaan, tarkemmin Montjuïcin Cementiri del Sud-Oestiin. Amayan maskuliinista tanssityyliä on yritetty usein jäljitellä, mutta hänen sanotaan olleen jäljittelemätön. Hän käytti tanssiessaan miesten käyttämää tiukasti istuvaa traje cortoa. == Filmografia == Amayan tanssia on tallennettu useisiin elokuviin * 1935 - La Hija de Juan Simón (J.L.Sáenz de Heredia & N.M. Sobrevila, Espanja) * 1936 - Don Viduo de Rodríguez (G. Mihura, Espanja) * 1939 - María de la O (Francisco Elías, Espanja) * 1942 - Aires de Andalucía ((J. Luis Cabezas, Espanja) * 1942 - Maravilloa del toreo (Rafael Sevilla, Meksiko) * 1942 - Panama Hattie (Harry Joe Brown, USA) * 1942 - Silk, Blood and Sunshine (Fernando A. Rivero, Meksiko) * 1944 - Carmen Amaya and her troupe of Gypsy Dancers and Musicians (Yhdysvallat) * 1944 - Knickerbocker Holiday (Harry Joe Brown, Yhdysvallat) * 1944 - Follow the Boys (A. Edward Sutherland, Yhdysvallat) * 1944 - Dreams of Glory (Harry Joe Brown, Yhdysvallat) * 1945 - Los Amores de un Torero (José Díaz Morales, Meksiko) * 1945 - See my Lawyer (Edward F. Cline, Yhdysvallat) * 1953 - Quand te tues-tu? (Émile Couzinet, Ranska) * 1954 - Dringue, Castrito y la lámpara de Aladino (Luis Moglia Barth, Argentiina) * 1958 - Música en la Noche (Tito Davison, Meksiko) * 1963 - Los Tarantos (Rovira Beleta, Espanja) == Lähteet == == Kirjallisuutta == * Queen of the Gypsies. The Life and Legend of Carmen Amaya. Sevilla: Paco, 1999 ISBN 0964637413. == Aiheesta muualla == * Carmen Amaya, star de Hollywood . Luokka:Espanjalaiset tanssijat Luokka:Flamencotanssijat Luokka:Espanjan romanit Luokka:Vuonna 1913 syntyneet Luokka:Vuonna 1963 kuolleet
Siliguri

Siliguri () on nopeasti kasvava kaupunki Länsi-Bengalin osavaltiossa, Intiassa. Vuonna 2011 siellä asui noin 701 489 asukasta ja se on Darjeelingin piirikunnan suurin kaupunki, vaikka pääkaupunki onkin Darjeeling. Siliguri sijaitsee strategisesti tärkeällä paikalla ohuella maakaistaleella, Siligurin käytävällä, joka yhdistää Intian pääosan koillisiin osavaltioihin. Se on Pohjois-Bengalin taloudellinen keskus ja myös merkittävä liikenteen risteyskohta, jonka kautta kulkee tiet naapurivaltioihin Nepaliin, Bhutaniin ja Bangladeshiin. Siliguri on siitä omalaatuinen kaupunki, että 15 Siligurin kunnan 47 piiristä ei sijaitse Darjeelingin piirikunnassa, vaan viereisessä Jalpaigurin piirikunnassa. Siliguri view.jpg|Katunäkymää == Lähteet == Luokka:Länsi-Bengalin kaupungit
David Webster

David Webster (19. joulukuuta 1945 Pohjois-Rhodesia – 1. toukokuuta 1989 Johannesburg) oli eteläafrikkalainen antropologi ja apartheidin vastustaja. Webster liittyi apartheidin vastaiseen kampanjaan opiskellessaan Rhodesin yliopistossa vuonna 1965. Websterin väitöskirja käsitteli mosambikilaisten siirtotyöläisiä. Hänen tutkimuksensa paljastama työläisten hallituksen ja yritysten harjoittama hyväksikäyttö sai Websterin yhdistämään akateemisen tutkimuksensa apartheid-järjestelmän vastaiseen aktivismiin. Webster aloitti työskentelyn Witsin yliopistossa vuonna 1970. Webster toimi akateemisen uransa ohella Pidätettyjen vanhempien tukikomiteassa (), jossa hän auttoi apartheidhallituksen pidättämien omaisia hankkimaan tietoa läheistensä olinpaikasta. Webster ammuttiin 1. toukokuuta 1989 haulikolla lähietäisyydeltä kotiovensa eteen Johannesburgissa. Hänen murhaajansa oli Ferdinand Barnard, joka toimi hallituksen salaisessa Civil Cooperation Bureau -yksikössä. Barnard sai murhasta 40 000 randin bonuksen. == Lähteet == == Aiheesta muualla == * Webster, D. & Friedman, M. (1989). Repression and the State of Emergency June 1987-March 1989, Johannesburg: Ravan Press. * Webster, E. (1989). A Tribute to David Webster. Transformation. Vol 9. Luokka:Eteläafrikkalaiset antropologit Luokka:Eteläafrikkalaiset poliitikot Luokka:Eteläafrikkalaiset henkirikosten uhrit Luokka:Vuonna 1945 syntyneet Luokka:Vuonna 1989 kuolleet
Ostankino

Ostankino () on Moskovan kunnallishallinnollinen kaupunginosa (raion) koillisessa piirissä. Ostankinossa on laaja englantilaistyylinen puistoalue, jossa sijaitsee Šeremetjevin suvun entinen kesäasunto. Kartanon maille rakennettiin 1930-luvulla näyttelyalue, Kansantalouden saavutusten näyttely, nykyisin yleisvenäläinen näyttelyalue. Ostankino tunnetaan myös televisiokeskuksesta ja 540 metriä korkeasta Ostankinon televisiotornista, joka on Moskovan maamerkki. Moskovan monorail (MMTS) kulkee alueen läpi. Luokka:Moskovan kaupunginosat
Brit Pettersen

Brit Pettersen Tofte (s. 29. marraskuuta 1961 Lillehammer) on norjalainen maastohiihtäjä ja olympiavoittaja.Arponen, ym., s. 168 Pettersen nousi kansainvälisesti tunnetuksi vuonna 1980, jolloin hän voitti nuorten maailmanmestaruuden 5 kilometrillä ja viestissä sekä saavutti olympiapronssia Lake Placidin kisojen viestissä. Viestihiihdon maailmanmestaruuden hän saavutti kaksi vuotta myöhemmin Oslon MM-kilpailuissa ja olympiakultaa Sarajevossa 1984. Henkilökohtaisilla matkoilla hän saavutti MM-hopeaa 20 kilometrillä Seefeldissä 1985 hävittyään Norjan neloisvoittoon päättyneessä kisassa 18,4 sekuntia vasta viime hetkellä kilpailuun valitulle ikätoverilleen Grete Ingeborg NykkelmolleTurun Sanomat 27.1.1985 sekä yhden olympiapronssin ja kaksi MM-pronssia. Vuonna 1986 hänelle myönnettiin Holmenkollen-mitali. == Lähteet == * === Viitteet === Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1961 syntyneet Luokka:Elävät henkilöt
Yli-Iin kirkko

Yli-Iin kirkko on Yli-Iin seurakunnan vuonna 1932 valmistunut kirkkorakennus. Yli-Iin seurakunta on perustettu vuonna 1917. Aiemmin seurakunnan kylät Pirttitörmä (Jakkukylä), Tannila ja Karjalankylä olivat kuuluneet Iin jo keskiajalla perustettuun emäseurakuntaan. Ensimmäinen oma kirkko oli läheisestä maalaistalosta vuokrattu pirtti, Niemelän pirttikirkko, joka oli käytössä vuosina 1923–32. Niemelän talo on edelleen olemassa, mutta talon päädyssä sijainnut pirttiosa on purettu. Paikalle on pystytetty muistomerkki. Yli-Iin nykyisen kirkon suunnitteli arkkitehti Yrjö Sadeniemi. Suunnilleen samoilla piirustuksilla on rakennettu myös Pelkosenniemen ja luovutetun alueen Suojärven luterilaiset kirkot. Yli-Iin päätytornilla varustettu puukirkko edustaa uusklassista tyyliä. Ristiinnaulittua Kristusta esittävä alttaritaulu on oululaisen taiteilijan Aukusti Koiviston maalaama, ja se muodostaa triptyykin keskuksen. Samaan kokonaisuuteen kuuluvat molemmissa alttari- ikkunoissa taiteilija Veijo Murokkeen valmistamat lasimaalaukset Lupaus (luominen) ja Kaipaus (Psalmi 42), joiden raamatulliset aiheet on sijoitettu yli-iiläiseen maisemaan. Nykyiset 12-äänikertaiset kuoriin sijoitetut urut ovat sotkamolaisen Tuomen urkutehtaan vuonna 1984 rakentamat. Vuosina 1999–2002 kirkossa tehtiin perusteellinen ulko- ja sisäremontti. Kirkon lähellä on sankarihautausmaa, jossa on 109 yli-iiläiselle sodissa kaatuneelle muistomerkki. Yli-iiläinen pastori Eino Kuusela jäi sotavangiksi jatkosodan alussa Kiestingissä. Hänen muistokseen paljastettiin läheisessä seurakuntatalossa vuoden 2002 itsenäisyyspäivänä kuvanveistäjä Niilo Rikulan valmistama rintareliefi. Seurakuntatalossa on myös sankarivainajien yhteinen muistotaulu. Yli-Iin Hökänrannalla syntyneen seppä Jaakko Högmanin syntymäpaikalle on pystytetty muistokivi laattoineen. Kirkon lähellä päätien varrella sijaitsee kirkonkylän hautausmaa. Jakkukylässä ja Tannilassa on omat sivuhautausmaat. == Lähteet == == Aiheesta muualla == * Kirjastovirma: Yli-Iin kirkko Luokka:Oulun kirkkorakennukset Luokka:Yli-Ii Luokka:Suomen puiset pitkäkirkot
Mozarabialainen messu

Mozarabialainen messu (muita käytettyjä nimityksiä ovat vanhaespanjalainen liturgia ja visigoottien liturgia) on katolisessa kirkossa käytössä oleva jumalanpalveluskaava. Se on eräs vanhimmista nykyään käytössä olevista messukaavoista. Se on kehittynyt nykyiseen muotoonsa 1500-luvulla, mutta kaava on pääpiirteissään sama kuin jo 600-luvulla arabien valloittamassa Espanjassa käytössä ollut messujärjestys. "Mozarabialaiset" oli nimitys, jota Iberian niemimaan vallanneet arabit käyttivät alueen kristityistä asukkaista. Mozarabialaisessa messussa on samat pääosat kuin roomalaisessa messussa yleensäkin, mutta se on tätä laajempi. Siinä on muotoja ja rukouksia, jotka ovat peräisin jakamattoman kirkon ajoilta ja jotka sittemmin ovat hävinneet Rooman kirkon liturgiasta, mutta jotka ovat käytössä itäisten ortodoksisten kirkkojen liturgioissa. Idän kirkkojen liturgioista tuttu on esimerkiksi Trishagion-rukous (Pyhä Jumala, Pyhä väkevä, Pyhä kuolematon) sekä uskontunnustuksen sijoittaminen ehtoollisliturgian yhteyteen. Myös neitsyt Marialle osoitettujen hymnien ja rukousten suuri määrä yhdistää mozarabialaista liturgiaa Idän kirkkoihin. Mozarabialainen hetkirukousperinne on säilyttänyt liturgisia elementtejä jakamattoman kirkon ajalta. Mozarabialainen liturgia oli aiemmin laajalle levinnyt Iberian niemimaalla. Se kuului niihin vanhoihin liturgioihin, joiden viettämisen Trenton kirkolliskokous salli. Suuri osa Espanjan seurakunnista siirtyi kuitenkin viettämään tridentiinistä messua muun katolisen maailman kanssa. Nykyään mozarabialaista messua vietetään joka päivä Toledon katedraalin sakramenttikappelissa (joka tunnetaan myös nimellä mozarabialainen kappeli). Toledon vanhan kaupungin seurakunnista mozarabialainen messu on viikoittaisessa käytössä vielä kahdessa, ja kaikki kaupungin kirkon viettävät messua sen mukaan Marian ilmestyspäivänä 25. maaliskuuta ja pyhän Ildefonson muistopäivänä 23. tammikuuta. Salamancassa mozarabialaista messua vietetään säännöllisesti Talaveran kappelissa, ja muuallakin Espanjassa sitä vietetään satunnaisesti. Paavi Johannes Paavali II vietti sitä kahdesti vieraillessaan Espanjassa 1999 ja 2000. Vaikka mozarabialaista messua käytetään nykyään harvoin, se on kiinnostava ennen muuta liturgian historian kannalta. == Katso myös == *Katoliset riitukset (liturgia) *Mozarabinen kirkkolaulu Luokka:Katolinen liturgia Luokka:Messu Luokka:Toledo (Espanja)
Anne Jahren

Anne Jahren (s. 20. kesäkuuta 1963) on norjalainen entinen maastohiihtäjä ja olympiavoittaja. Jahren voitti nuorten maailmanmestaruuden vuonna 1981. Seuraavana vuonna hän oli jo tarjolla aikuisten MM-kilpailuihin mutta hävisi katsastuskilpailussa niukasti Marit Myrmælille ja joutui vielä tyytymään nuorten MM-kilpailuihin, joissa hän suksiaan haukkuen sijoittui 5 kilometrillä kahdeksanneksi mutta voitti kultaa viestijoukkueen ankkurina.Turun Sanomat 6.3.1982 Sarajevon olympialaisissa 1984 hän voitti kultaa viestijoukkueen toisen osuuden hiihtäjänä, saavutti pronssia 20 kilometrillä sekä sijoittui viidenneksi 10 kilometrillä ja seitsemänneksi 5 kilometrillä. Seefeldin MM- kilpailuissa 1985 hän saavutti viestissä hopeaa toisen osuuden hiihtäjänä sekä sijoittui viidenneksi 5:llä ja 10 kilometrillä.Turun Sanomat 20.–24.1.1985 Vuonna 1987 ennen Oberstdorfin MM-kilpailuja ekonomiopiskelija Jahren voitti 10 kilometrillä Norjan-mestaruuden 22 sekunnin erolla maailmancupia johtaneeseen Marianne Dahlmohon. Oberstdorfissa Dahlmo jäi vielä kauemmaksi ja Jahren voitti kultaa 0,8 sekunnin erolla pahimpaan kilpailijaansa, Suomen Marjo Matikaiseen.Turun Sanomat 14.2.1987 Viiden kilometrin kilpailussa Jahren lähti matkaan puoli minuuttia ennen Matikaista ja ehti maaliin vain niukasti ennen kilpailun voittanutta suomalaista sijoittuen kahdeksanneksi.Turun Sanomat 17.2.1987 Viestissä Jahren hiihti kolmannen osuuden ja saavutti hopeaa.Turun Sanomat 19.2.1987 Kisat päättäneessä 20 kilometrin kilpailussa hän hävisi yli 1,5 minuuttia Ruotsin Marie-Helene Westinille ja sijoittui kahdeksanneksi.Turun Sanomat 21.2.1987 Jahren saavutti 1980-luvun lopulla vielä viestihiihdossa kaksi arvokisamitalia: Calgaryn olympialaisissa 1988 hopeaa ja Lahden MM-kilpailuissa 1989 pronssia. == Lähteet == * Anne Jahren FIS:n tietokannassa === Viitteet === Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1963 syntyneet Luokka:Elävät henkilöt
Metal Heart

Metal Heart on saksalaisen heavy metal -yhtye Acceptin vuonna 1985 julkaistu kuudes studioalbumi. Dimmu Borgir on tehnyt oman version levyn nimikkokappaleesta. ==Kappaleet== # # # # # # # # # # ==Kokoonpano== * Udo Dirkschneider – laulu * Wolf Hoffmann – kitarat, sähkösitar, taustalaulu * Jörg Fischer – kitarat, taustalaulu * Peter Baltes – basso, kosketinsoittimet, taustalaulu * Stefan Kaufmann – rummut == Lähteet == == Aiheesta muualla == * * Luokka:Acceptin albumit luokka:Vuoden 1985 albumit
Jarruvalo

thumb|Ajoneuvovalaisinpolttimo, jossa on erilliset hehkulangat jarru- ja huomiovalolle. __NOTOC__ Jarruvalo on ajoneuvossa oleva punaista valoa taaksepäin lähettävä valaisin. Sen tehtävä on osoittaa, milloin ajoneuvo aloittaa jarrutuksen. Jarruvalot vähentävät peräänajon riskiä merkittävästi, koska niiden ansiosta takana oleva kuljettaja havaitsee edelläajavan jarrutuksen nopeammin. Jarruvalojen toiminta on kytketty suoraan jarrupolkimeen, eli jarruvalot palavat aina kun jarrupoljinta painetaan. Käsijarrun kytkeminen ei kuitenkaan aiheuta takajarruvalojen syttymistä. Jarruvalaisimen lampun tehon tulee olla vähintään viisi wattia, mutta yleisesti käytetään 21 watin jarruvalopolttimoita, koska jarruvalon on oltava erottuva myös kirkkaassa päivänvalossa. Jarruvalaisimia tulee olla takana vähintään kaksi kappaletta sijoitettuna ajoneuvon molemmin puolin. Keskijarruvalaisin on punaista valoa taaksepäin näyttävä jarruvalo, joka sijaitsee ajoneuvon takana keskellä ja muita jarruvaloja korkeammalla. Sen tulee toimia samanaikaisesti muiden jarruvalojen kanssa, eikä sitä saa peittää esimerkiksi tummennuskalvolla. Mikäli keskijarruvalo asennetaan takalasin sisäpuolelle, se ei saa heijastaa valoa eteenpäin eikä saa peittää näkyvyyttä taakse häiritsevästi. Keskijarruvalo on pakollinen 1. lokakuuta 2000 jälkeen käyttöönotetuissa henkilöautoissa ja vapaaehtoinen sitä aiemmin käyttöönotetuissa autoissa.ake.fi Keskijarruvalaisimissa käytetään esimerkiksi hehkulamppuja, LED-valaisimia tai neonputkia. Kaikissa on tavoitteena nopea syttyminen ja kirkas valo, joka välittää tiedon jarruttamisesta tehokkaasti takanatulevan ajoneuvon kuljettajalle. Huomiovaloista erillään olevan keskijarruvalon ansiosta jarrutus havaitaan helpommin esimerkiksi näkyvyyden ollessa huono. Lisäksi jonossa ajettaessa keskijarruvalo näkyy edelläajavien autojen läpi ja yli. Keskijarruvalon on todettu vähentävän peräänajoja. == Jarrujen varoitusvalo == Ajoneuvon mittaristossa on jarrujen varoitusvalo. Sillä on henkilöautoissa kaksi tehtävää: se toimii käsijarrun kytkemisen merkkivalona sekä ilmaisee jarrunesteen liian vähäisen määrän. Kuorma-autossa sama valo varoittaa paineilmajarrujen liian alhaisesta paineesta ja käsijarrun kytkemisestä. Jarrujen varoitusvalo ei toimi samaan aikaan ajoneuvon takajarruvalojen kanssa. == Katso myös == * Auton jarrujärjestelmä == Lähteet == * === Viitteet === == Aiheesta muualla == Luokka:Auton sähköjärjestelmät
Trude Dybendahl

Trude Dybendahl (8. tammikuuta 1966 – 2024) oli norjalainen maastohiihdon maailmanmestari ja olympiamitalisti. Avioiduttuaan hän kilpaili myös nimellä Trude Dybendahl Hartz. ==Saavutuksia== ===Olympiakisat=== * Calgary 1988 ** Hopeaa 4 × 5 kilometrin viestissä * Albertville 1992 ** Hopeaa 4 × 5 kilometrin viestissä ** Kahdeksas 15 kilometrillä (perinteinen) ** Yhdeksäs 30 kilometrillä (vapaa) * Lillehammer 1994 ** Hopeaa 4 × 5 kilometrin viestissä ** Neljäs 30 kilometrillä (perinteinen) ** Kuudes takaa-ajossa ** Seitsemäs 5 kilometrillä (perinteinen) * Nagano 1998 ** Kuudes 15 kilometrillä (perinteinen) ** Kahdeksas 5 kilometrillä (perinteinen) ===MM-kisat=== * Val di Fiemme 1991 ** Kultaa 5 kilometrillä (perinteinen) ** Hopeaa 15 kilometrillä (perinteinen) ** Pronssia 4 × 5 kilometrin viestissä * Falun 1993 ** Pronssia 5 kilometrillä (perinteinen) ja 4 × 5 kilometrin viestissä ** Kymmenes 15 kilometrillä (perinteinen) * Thunder Bay 1995 ** Yhdeksäs 15 kilometrillä (perinteinen) ** Kymmenes 30 kilometrillä (vapaa) * Trondheim 1997 ** Hopeaa 4 × 5 kilometrin viestissä ** Seitsemäs 30 kilometrillä (perinteinen) ** Yhdeksäs 5 kilometrillä (perinteinen) ==Lähteet== * ===Viitteet=== Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1966 syntyneet Luokka:Vuonna 2024 kuolleet
Tracy Middendorf

Tracy Lynn Middendorf (s. 26. tammikuuta 1970 Miami Beach, Florida) on yhdysvaltalainen televisio-, elokuva- ja teatterinäyttelijä. Middendorf opiskeli Pickens High Schoolissa Jasperissa, Georgiassa. Vuonna 1987, kesken viimeisen vuoden, hän kuitenkin lähti Jasperista opiskellakseen draamaa Miamissa. Myöhemmin hän siirtyi SUNY Purchaseen. Middendorfin televisioura alkoi vuonna 1992, kun hän esitti Carrie Bradya saippuaoopperassa Päivien viemää. Sen jälkeen hän on esiintynyt sivuosissa monissa elokuvissa ja televisiosarjoissa, kuten Angel, Ally McBeal, 24 ja Beverly Hills 90210. Vuonna 2005 hän esitti huolestunutta äitiä Housessa. Middendorf on palkittu Ovation Awardilla roolistaan Almana Tennessee Williamsin näytelmässä Summer and Smoke losangelesilaisessa Fountain Theatressa vuonna 1999. Vuonna 2015 ilmestyneessä Scream-sarjassa hän näytteli Emman äitiä. Sarja on katsottavissa Netflixissä. Middendorf on naimisissa kirjailija Franz Wisnerin kanssa. Heillä on kaksi lasta. ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Fast Food Nation

Fast Food Nation https://www.elonet.fi/fi/elokuva/1401558 on vuonna 2006 ensi- iltansa saanut Richard Linklaterin ohjaama draamaelokuva. Se perustuu löyhästi Eric Schlosserin samannimiseen dokumentaariseen kirjaan. Elokuva kuvattiin Meksikossa, Texasissa ja Coloradossa. Elokuvan tuottivat Participant Productions ja Recorded Picture Company HanWay Filmsille ja BBC Filmsille. Elokuvan ensi-ilta oli 19. toukokuuta 2006 Cannesin elokuvajuhlilla. Kaupallinen ensi-ilta sillä oli 17. marraskuuta 2006. Avausviikonloppuna se tuotti 390 000 dollaria. http://edition.cnn.com/2006/SHOWBIZ/Movies/11/19/box.office.ap/index.html Elokuvassa käytetään kuvitteellista lähestymistapaa, ei dokumentaarista, vaikka tarinan taustalla ovatkin tositapahtumat. Pääosissa ovat Greg Kinnear, Catalina Sandino Moreno, Ethan Hawke, Luis Guzman, Patricia Arquette, Kris Kristofferson, Lou Taylor Pucci, Ana Claudia Talancon, Esai Morales, Paul Dano, Wilmer Valderrama, Bruce Willis ja Avril Lavigne. == Juoni == Elokuvan juoni keskittyy kertomaan pikaruokateollisuudesta kolmen näkökannan kautta. Mickey's -hampurilaisketjun varapuheenjohtaja Don Anderson (Greg Kinnear), on ketjun uuden menestystuotteen, Big One luoja ja hän saapuu tutkimaan huolestuttavan tiedon todenperäisyyttä, nimittäin yhtiön tuotteista on löydetty lehmänpaskaa, ja se tieto ei edistäisi markkinointia. Mickey'sin työntekijä Amber (Ashley Johnson) puolestaan herää elämänsä realiteetteihin, samalla kun laittomat maahanmuuttajat saapuvat coloradolaiseen pikkukylään unelmiensa perässä ja he pääsevätkin töihin hampurilaispihvejä valmistavaan tehtaaseen. == Vastaanotto == Elokuva sai vaihtelevaa palautetta kriitikoilta Yhdysvalloissa. The New York Timesin toimittaja Manohla Dargis sanoi Fast Food Nationin olevan "tärkein amerikkalaisen ohjaajan tekemä poliittinen elokuva sitten Michael Mooren Fahrenheit 9/11:n." Toisaalta, JoBlon Berge Garabedian sanoi, että "mikään elokuvan tarinoista ei ole kiinnostava (paitsi yksi), tarinoiden yhteyden puute on hämmästyttävän huono. Koko elokuva vaikutti peruskoulun oppitunnilta". == Lähteet == == Aiheesta muualla == * Elokuvan viralliset kotisivut Luokka:Vuoden 2006 yhdysvaltalaiset elokuvat Luokka:Vuoden 2006 brittiläiset elokuvat Luokka:Richard Linklaterin ohjaamat elokuvat Luokka:Elokuvat eläinten oikeuksista Luokka:Searchlight Picturesin elokuvat Luokka:Tietokirjoihin perustuvat elokuvat Luokka:Yhdysvaltalaiset draamaelokuvat Luokka:Brittiläiset draamaelokuvat
Killer Queen

Killer Queen on englantilaisen rockyhtye Queenin kappale, joka ilmestyi singlenä loppuvuodesta 1973. Se nousi Britannian listan kakkossijalle ja oli yhtyeen läpimurtokappale. Laulaja Freddie Mercuryn kirjoittama kappale on albumilla Sheer Heart Attack, kuten myös "Flick of the Wrist", joka on singlen B-puolella. Vaikuttimistaan kappaleen syntyyn Mercury on maininnut The Beatlesin alkupään tuotannon, The Beach Boysin ja sanoitusten osalta Noel Cowardin. Queen-musikaalissa We Will Rock You Killer Queen on yksi tarinan päähenkilöistä ja myös esittää nimikappaleensa. ==Nauhoitukset== Sen sijaan, että olisi käyttänyt flyygeliä, kuten Mercuryllä oli tapana, hän äänitti kappaleen tavallisella pianolla antaakseen sille vaudevillenomaisen soinnin. ==Yhtyeen jäsenien sanomaa== ==Konserttitallenteita== *Live Killers (1979) *We Will Rock You (1981) ==Versioita kappaleesta== * Travis teki version vuoden 2001 singlelleen Sing. * Sum 41 esitti kappaleen tribuuttialbumilla Killer Queen: A Tribute to Queen vuonna 2005. * PlayStation 2 -peleissä Guitar Hero ja Taiko: Drum Master on mahdollista soittaa Killer Queen. * Panic! at the Disco soitti kappaletta Nothing Rhymes with Circus -kiertueellaan. == Lähteet == Luokka:Queenin kappaleet Luokka:Vuoden 1974 kappaleet
Roy Thomas Baker

Roy Thomas Baker (s. 10. marraskuuta 1946 Lontoo) on englantilainen musiikkituottaja, joka on ollut mukana tuottamassa suurta määrää suosittuja pop- ja rock-levyjä 1970-luvulta saakka. ==Valikoitu tuotanto== Albumeja, joiden osatuottajana Baker on toiminut: * Gasolin': Gasolin' 3 (1973) * Gasolin': "Gasolin' Stakkels Jim" (1974) * Queen: Queen (1973) * Queen: Queen II (1974) * Queen: Sheer Heart Attack (1974) * Man: Rhinos, Winos and Lunatics (1974) * Queen: A Night at the Opera (1975) * Ian Hunter: All-American Alien Boy (1976) * Dusty Springfield It Begins Again (1978) * The Cars: The Cars (1978) * Queen: Jazz (1978) * The Cars: Candy-O (1979) * The Cars: Panorama (1980) * The Cars: Shake It Up (1981) * Devo: Oh, No! It's Devo (1982) * Cheap Trick: One on One (1982) * T'Pau: Bridge of Spies (1987) * Slade: You Boyz Make Big Noize (1987) * Dangerous Toys: Hellacious Acres (1989) * The Stranglers: 10 (1989) * Local H: "Pack Up The Cats" (1998) * Split Shift: Tension (2004) * The Darkness: One Way Ticket to Hell... And Back (2005) * The Smashing Pumpkins: Zeitgeist (2007) * The Storm: Where The Storm Meets The Ground (2008) * The Smashing Pumpkins "American Gothic" (2008) ==Aiheesta muualla== *Roy Thomas Baker & Gary Langan: The Making Of Queen's 'Bohemian Rhapsody'. Soundonsound.com (1995) Web Archive. *Roy Thomas Baker: Taking Changes and Making Hits. Web Archive. Mixonline.com, haastattelu vuodelta 1999. *Producer Roy Thomas Baker Lights Up the Darkness. Web Archive. Mixonline.com, haastattelu vuodelta 2006. Luokka:Brittiläiset musiikkituottajat Luokka:Vuonna 1946 syntyneet Luokka:Elävät henkilöt
Laukaansuu

Laukaansuu eli Ust- Lugahttp://kaino.kotus.fi/eksonyymit/index.php?a=listaus&hakunimi;=Laukaansuu () on taajama ja kunta Leningradin alueen Jaaman piirissä Venäjällä. Taajama sijaitsee Laukaanjoen alajuoksulla, lähellä Suomenlahtea. Sen osia ovat Lenryba (ven. Ленрыба), Lesnoi (Лесной), Ostrov (Остров) ja Sudoverf (Судоверфь). Kaikkiaan taajamassa on noin 2 400 asukasta. Laukaansuusta on rautatieyhteys Kattilan kautta Pietariin ja Veimariin. Kalanjalostusteollisuus on alueen merkittävä työllistäjä. Laukaansuun kunta käsittää Laukaanjoen alajuoksun lisäksi sen länsipuolella sijaitsevan Kurkolanniemen. Kuntaan kuuluvat kylät: Hakaja, Joenperä, Kaipaala, Kiiskala, Kirjamo, Konnu, Luutsa, Pärspää, Rajo (Межники, Mežniki) ja Vipiä sekä Kurkulan, Preobraženkan (Преображенка) ja Laukaansuun aseman asutukset. Yhteensä kunnassa on noin 2 900 asukasta. Varsinainen Laukaansuun kylä, Ostrov, mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Kunta on inkerinsuomalaisten, inkerikkojen ja vatjalaisten perinteistä asuinaluetta. Nykyään venäläisiä on 81 % väestöstä. Suomalaisia asuu Hakajan, Kiiskalan, Kirjamon, Konnun ja Vipiän kylissä sekä Laukaansuun taajamassa. Vipiän kylässä pidetään inkerinsuomalaiset kyläjuhlat elokuussa.http://www.inkeri.spb.ru/ Inkerikkoja on Pärspäässä, ja Joenperän ja Luutsan kylissä puhutaan vielä inkeroisvaikutteista vatjan kieltä. Kunnassa sijaitsee Kurkolanniemen rauhoitusalue. Joenperässä on ortodoksinen kirkko ja Konnun kylässä luterilainen rukoushuone. Suurin osa alueesta on rajavyöhykettä, jolle pääsyyn tarvitaan lupa. Kunnan päämies on Eino Säkki, kuntahallinnon päämies Vladimir Zjabkin. ==Satama== Laukaansuun satama on yksi Venäjän tärkeimpiä satamia. Laukaansuun satamassa työskentelee nykyään noin 2 500 henkeä. Vuoteen 2015 mennessä työntekijämäärän odotetaan kasvavan 10 000:een. Työntekijöitä varten sataman tytäryhtiö OAO Portžilstroi rakentaa uuden kaupungin Laukaansuun taajaman ja Joenperän kylän alueelle. Suunnitelmien mukaan kaupungin asukasluku on 12 500 henkeä vuonna 2010 ja 34 500 vuonna 2025. Alkuperäisväestön odotetaan tuolloin muodostavan vain 7 % kaupungin asukasmäärästä. Laukaansuun kunnanvaltuusto hyväksyi uuden kaupungin yleissuunnitelman marraskuussa 2007. ==Lähteet== ==Aiheesta muualla== *Laukaansuun kunnan sivusto *Laukaansuun kunta Leningradin alueen sivustolla *Laukaansuun kunta Jaaman piirin sivustolla * Laukaansuu Leningradin alueen kulttuuri -tietosanakirjassa Luokka:Kosemkinan kylät Luokka:Jaaman piirin kunnat
Mark Greenway

Mark "Barney" Greenway (s. 13. heinäkuuta 1969 Ketteringissä) on brittiläinen grindcore/death metal -vokalisti, joka on toiminut bändeissä kuten Napalm Death, Extreme Noise Terror ja Benediction. Hänet tunnetaan parhaiten matalista death metal -örinöistä sekä aktiivisesta lavaperformanssista. Hänen vokalisointinsa esikuvana on Kam Lee, Mantas-nimisen yhtyeen vokalisti. Mantasista tuli myöhemmin Death. Greenwayn tiedetään myös olevan PETAn kannattaja ja hän on ollut kasvissyöjä 14-vuotiaasta asti. Hän on useaan otteeseen niin sanoituksissa kuin haastatteluissakin ilmaissut uskonnonvastaisia, konservatismin vastaisia ja antifasistisia mielipiteitä sekä sanonut kannattavansa demokratiaa. == Lähteet == Luokka:Brittiläiset laulajat Luokka:Vuonna 1969 syntyneet Luokka:Elävät henkilöt
Alexander von Humboldt

Vapaaherra Friedrich Wilhelm Heinrich Alexander von Humboldt (14. syyskuuta 1769 Berliini – 6. toukokuuta 1859 Berliini) oli preussilainen luonnontieteilijä ja tutkimusmatkailija. ==Elämä== Humboldtin isä oli Alexander Georg von Humboldt, joka oli majuri Preussin armeijassa ja kuului huomattavaan pommerilaiseen sukuun. Alexander von Humboldt avioitui 1766 Maria Elizabeth von Colombin kanssa. Colomb oli paroni von Holweden leski. Perheeseen syntyi kaksi poikaa, joista toinen oli Alexander ja toinen ministeri, filosofi ja kielitieteilijä Wilhelm von Humboldt. Humboldt opiskeli Frankfurtin ja Göttingenin yliopistoissa sekä Freibergin kaivosakatemiassa. Hänen ajatuksiinsa vaikutti suuresti geologi Abraham Gottlob Werner. Nuorena hän työskenteli Preussin kaivoshuollossa. 1790 hän vieraili Pariisissa Georg Forsterin kanssa. Vuodesta 1796 alkaen hän oli taloudellisesti riippumaton tutkija. Hän jatkoi opintojaan Jenassa ja tapasi muun muassa Goethen ja Schillerin. Humboldt matkusteli vuosina 1799–1804 Latinalaisessa Amerikassa yhdessä kasvitieteilijä Aimé Bonplandin kanssa ja tutki sekä kuvaili aluetta ensimmäisenä tieteellisestä näkökulmasta. Hän kirjoitti matkaa käsittelevät kuvauksensa valtavaksi kirjasarjaksi 21 vuoden aikana. Hän oli ensimmäisiä, joka ehdotti, että Atlanttia reunustavat maa-alueet ovat aikoinaan olleet yhdessä, etenkin Etelä-Amerikka ja Afrikka. Myöhemmin hän pyrki viisiosaisessa teoksessaan Kosmos yhdistämään eri tiedonaloja. Humboldt oli yhteistyössä muiden tieteilijöiden kanssa, kuten Joseph-Louis Gay-Lussac, Justus von Liebig, Louis Agassiz ja Matthew Fontaine Maury. Humboldt ei mennyt naimisiin, eikä hänellä tiettävästi ollut lapsia. Koska hän tuhosi kaiken kirjeenvaihtonsa, ei ole varmaa dokumentointia hänen sukupuolisesta suuntautumisestaan, mutta aikalaisten mukaan hän oli homoseksuaali. Hänellä tiedetään olleen vain kaksi rakkaussuhdetta naisen kanssa, ohjaajansa Marcus Herzin vaimoon ja Pauline Wieseliin vuonna 1808 Pariisissa. == Työ == Humboldt oli nykyaikaisen maantieteen uranuurtajia. Hän tutki myös maamagnetismia, meteorologiaa, klimatologiaa ja geologiaa. Humboldtin teos kasvimaantieteestä oli eliömaantieteen perusteoksia. Humboldt nimesi useita lintulajeja, muun muassa kolumbiankaklattajan (Ortalis garrula) ja rasvakehrääjän (Steatornis caripensis).Zoonomen Kaikista maapallolla eläneistä ihmisistä hänen mukaansa on nimetty eniten maantieteellisiä kohteita.https://academic.oup.com/sysbio/article/65/6/1117/2281642 Myös lukuisia eliölajeja on nimetty hänen kunniakseen, mm. perunpingviini (Spheniscus humboldti) sekä humboldtinkalmari (Dosidicus gigas).BirdLife Suomi == Lähteet == == Kirjallisuutta == Wulf, Andrea: The Invention of Nature: Alexander von Humboldt's New World, Knopf, 2015, ISBN 9781848548985 == Aiheesta muualla == *Alexander von Humboldtin teoksia Gutenberg-projektissa. Luokka:Saksalaiset ornitologit Luokka:Saksalaiset tutkimusmatkailijat Luokka:Copley-mitalin saajat Luokka:Royal Societyn ulkomaiset jäsenet Luokka:Ranskan tiedeakatemian jäsenet Luokka:Vuonna 1769 syntyneet Luokka:Vuonna 1859 kuolleet Luokka:Seulonnan keskeiset artikkelit
Viktorija Stopina

Viktorija Ivanivna Stopina () (s. 21. helmikuuta 1976 Zaporižžja) on ukrainalainen korkeushyppääjä. Stopina sijoittui kuudenneksi Lissabonin alle 20-vuotiaiden MM-kilpailuissa 1994. Hän jäi Barcelonan sisäratojen MM- kilpailuissa 1995 karsinnassa ilman tulosta. Vuonna 1996 hän voitti Ukrainan- mestaruuden, mutta karsiutui loppukilpailusta Atlantan olympialaisissa. Budapestin EM-kilpailuissa 1998 hän oli seitsemäs. Sevillan MM-kisoissa 1999 hän sijoittui korkeushypyssä seitsemänneksi tuloksella 196 cm. Hän voitti samana vuonna lisäksi Ukrainan-mestaruuden. Vuonna 2003 hän voitti Euroopan cupin ykkösliigan. Pariisin MM-kisoissa 2003 hän hyppäsi yhdeksänneksi. Seuraavana vuonna hän oli kolmas Euroopan sisäratojen cupissa, kahdeksas Budapestin sisäratojen MM-kisoissa ja voitti Ukrainan mestaruuden sekä sisä- että ulkoradoilla. Ateenan olympialaisissa hän voitti olympiapronssia ennätystuloksellaan 202 cm. Kauden lopussa hän oli toinen IAAF:n yleisurheilufinaalissa. Vuonna 2005 hän voitti Ukrainan sisäratojen mestaruuden. Myöhemmin samana vuonna hän oli seitsemäs Helsingin MM-kisoissa ja viides IAAF:n yleisurheilufinaalissa. Moskovan sisäratojen MM-kisoissa 2006 hän oli seitsemäs. Hän voitti 2008 Ukrainan-mestaruuden, oli toinen Euroopan cupissa ja sijoittui 12:nneksi Pekingin olympialaisissa. Hän voitti Ukrainan ulkoratamestaruuden 2009 ja 2010 sekä sijoittui Barcelonan EM-kilpailuissa 2010 kuudenneksi. Vuonna 2011 hän oli toinen Euroopan joukkuemestaruuskilpailuissa, mutta karsiutui Daegun MM-kilpailuissa. Vuonna 2012 hän voitti Ukrainan hallimestaruuden ja karsiutui loppukilpailusta Lontoon olympialaisissa. == Ennätykset == * Korkeushyppy: 202 (2004) == Lähteet == * * Luokka:Ukrainalaiset korkeushyppääjät Luokka:Ukrainalaiset olympiamitalistit Luokka:Vuonna 1976 syntyneet Luokka:Elävät henkilöt
Sailor (vuoden 1991 albumi)

Sailor on Sailor-yhtyeen studioäänite, joka julkaistiin huhtikuussa 1991. Alkuperäisjäsenten edellisestä yhteisestä albumista Hideawaystä oli kulunut jo 13 vuotta. Uudelta levyltä julkaistu single La Cumbia oli Belgiassa parhaimmillaan kuudentena ja Alankomaissa TOP 40:ssä 9 viikkoa ja parhaimmillaan se oli myös kuudes. Saksassa TOP 40:ssä kyseinen single oli #25. Myös single The Secretary oli Saksassa parhaimmillaan seitsemäs. Levy- yhtiönä oli Saksalainen BMG, joka halusi ehdottomasti hitit Girls, Girls, Girls ja A Glass of Champagne levylle nykypäivän versioina.The Official Sailor StorySingle Cumbia on ensimmäinen versio La Cumbia -kappaleesta, vaikkakin ne musiikillisesti eroavat huomattavasti toisistaan. Julkaistu c-kasettina, LP- levynä ja CD-levynä (RCA MC/LP/PD 74996). Vuonna 1994 julkaistu kokoelma-cd Hits & Higlights sisältää kaikki Sailor-albumin kappaleet, sekä kappaleet Precious Form, Street Lamp, It Takes 2 to Tango, Latino Lover, Marinero ja Mambo Loco vuoden 1992 Street Lamp-levyltä. ==Sailor-yhtye== *Grant Serpell: rummut, lyömäsoittimet, laulu. *Phil Pickett: basso, Nickelodeon, Cruz-basso, piano, laulu. *Henry Marsh: Nickelodeon, harmonikka, piano, laulu. *Georg Kajanus: vokalisti, akustinen & elektroninen 12-kielinen kitara, charango, klockwork machinery Memory Lane. ==CD:n kappaleet== *1. La Cumbia (3:25) *2. The Secretary (3:10) *3. Music (3:09) *4. Soapland (3:30) *5. Memory Lane (3:08) *6. Knock Knock (3:07) *7. Big Bamboo (2:59) *8. St.John (St.Jean) (4:28) *9. Girls, Girls, Girls (3:02) – äänitetty 1991 *10. A Glass of Champagne (2:34) – äänitetty 1991 ==Singlet== * The Secretary / Cumbia: (Saksa) – 7" single – 1990. * The Secretary (Office-Mix) / Cumbia / The Secretary: (Saksa) – 12" EP ja Maxi-CD – 1990. * La Cumbia (Radio-Mix) / La Cumbia (Tropical-Mix): (Saksa) – 7" single. * La Cumbia (Radio-Mix) / La Cumbia (Cumbia Loco-Mix) / La Cumbia (Tropical-Mix): (Saksa) – 12" EP ja Maxi- CD. * Music / Music (Insturumental): (Saksa) – 7" single. * Music (Radio- Edit)/ Music (The Beat-Mix) / Music (Instrumental): (Saksa) – 12" EP ja Maxi- CD. * Knock Knock (Who's There?) / Soapland: (Saksa) – 7" single. * Knock Knock / Soapland / Memory Lane: (Saksa) – 12" EP ja Maxi-CD. ==Promo-videot== * La Cumbia * The Secretary ==CD:n tiedot== *Sävellykset ja sanoitukset: Georg Kajanus *Laulusovitukset: Sailor *Tuottajat: Georg Kajanus ja Alan Scott *Äänittäjä ja miksaaja: Alan Scott *Albumin suunnittelu: W. A. Serve *Albumin kannet: Steran Böhle, Kunstfrei. *Albumin kuva: 'Airbrush' Fernando Antunes *Valokuvat: Esser & Strauss Studios ja Robin Chapekar. *Erityiskiitos henkilökunnalle ja oppilaille Waingel's Copse Comprehensive koulussa (paikka jossa Grant Serpell oli opettajana). *Sanat kappaleesen Soapland on inspiroinut keskustelut Shigeru Umebayashin kanssa. *Kappaleiden julkaisuoikeudet: K-Works Music Ltd. *Kappaleiden julkaisuoikeudet: Morris / Chappell (Girls, Girls, Girls ja A Glass of Champagne). ==Lähteet== Luokka:Vuoden 1991 albumit Luokka:Sailorin albumit
Anna Rogowska

Anna Rogowska (s. 21. toukokuuta 1981 Gdynia) on puolalainen seiväshyppääjä ja seiväshypyn maailmanmestari. Rogowska kilpaili 2002 Wienin sisäratojen EM- kisoissa, mutta karsiutui tuloksella 420. Myöhemmin samana vuonna hän oli Münchenin EM-kisoissa seitsemäs hypättyään 430. Hän voitti Puolan alle 23-vuotiaiden mestaruuden 2002 ja 2003. Hän sijoittui Birminghamin sisäratojen MM-kisoissa 2003 kuudenneksi tuloksella 435. Myöhemmin samana vuonna hän sai pronssia alle 23-vuotiaiden EM-kilpailuissa hypättyään 435. Pariisin ulkoratojen MM-kisoissa hän hyppäsi seitsemänneksi tuloksella 445. Vuonna 2004 Rogowska sijoittui seitsemänneksi Budapestin sisäratojen MM-kisoissa ja voitti olympiapronssia Ateenan olympialaisissa tuloksella 470. Kauden lopussa hän oli IAAF:n yleisurheilufinaalissa kolmas. Rogowska voitti 2005 sisäratojen EM- hopeaa Madridissa hypättyään 475. Hän voitti samana vuonna Euroopan cupin sekä sijoittui kuudenneksi Helsingin MM-kisoissa ja seitsemänneksi IAAF:n yleisurheilufinaalissa. Seuraavana vuonna hän voitti hopeaa Moskovan sisäratojen MM-kisoissa. 2007 hän voitti sisäratojen Puolan-mestaruuden ja EM- pronssia tuloksella 466 sekä sijoittui kahdeksanneksi Osakan MM-kilpailuissa. Valencian sisäratojen MM-kilpailuissa 2008 hän oli kuudes, Euroopan cupissa toinen ja Pekingin olympialaisissa kymmenes. Rogowska voitti Berliinissä 2009 maailmanmestaruuden tuloksella 475, kun ennakkosuosikki Jelena Isinbajeva jäi ilman tulosta. Hän voitti samana vuonna ensimmäisen ulkoratojen Puolan- mestaruutensa aikuisten sarjassa. IAAF:n yleisurheilufinaalissa hän oli neljäs. Dohan sisäratojen MM-kilpailuissa 2010 hän sai pronssia tuloksella 470. Hän voitti myös Puolan hallimestaruuden ja oli kolmas Euroopan joukkuemestaruuskilpailussa. Hän voitti sisäratojen Euroopan-mestaruuden Pariisissa 2011 kaikkien aikojen kolmanneksi parhaalla tuloksella 485. Hän voitti samana vuonna Puolan hallimestaruuden ja Euroopan joukkuemestaruuskilpailut. Daegun MM-kilpailuissa 2011 hän sijoittui kymmenenneksi. Rogowska voitti Puolan hallimestaruuden 2012, mutta jäi Lontoon olympialaisten loppukilpailussa ilman tulosta. Göteborgin sisäratojen EM- kilpailuissa 2013 hän sai hopeaa tuloksella 467. ==Henkilökohtaiset ennätykset== * Seiväshyppy (ulkoradat): 483 (2005) * Seiväshyppy (sisäradat): 485 (2011) ==Lähteet== * * Profiili Tilastopajan sivustolla ===Viitteet=== Luokka:Puolalaiset seiväshyppääjät Luokka:Puolalaiset olympiamitalistit Luokka:Vuonna 1981 syntyneet Luokka:Elävät henkilöt
Vähäjoki (Turku)

Vähäjoki (joskus ), yläjuoksulla Paattistenjoki (), on joki Turussa. Joki saa alkunsa Turun Paattisilta ja laskee Aurajokeen Koroistenniemen luona. Joki virtaa alajuoksullaan Maarian kaupunginosassa, ja sen varrelle on padottu vedenottoa varten 74 hehtaarin Maarian allas, joka on myös Aurajoen vesistöalueen toiseksi suurin järvi. Vähäjoen valuma-alueen pinta-ala 105,86 km². Joen vedenlaatu on pääosin samanlainen kuin Aurajoen ja vedenlaatua tutkitaan säännöllisin väliajoin. Joen vedenlaatu on viime vuosina ollut pääosin tyydyttävää tai välttävää.Lounais-Suomen ympäristökeskus Vähäjoen sivu-uomia ovat Topinoja ja Piipanoja. Koroistenniemen muinainen linnake ja piispanistuin rakennettiin juuri Aurajoen ja Vähäjoen risteyskohtaan. Nykyisin paikalla on raunioita sekä valkoinen risti muistomerkkinä paikalla sijainneesta kirkosta. ==Lähteet== Luokka:Suomen joet Luokka:Turun luonto Luokka:Aurajoen vesistö Luokka:Paattinen Luokka:Maaria